./data/phi2331/phi020/phi2331.phi020.perseus-lat2.xml
amabaturque ab omnibus, quod sic et rem publicam amaret et principem, tribuni eum et duces usque adeo timuerunt et amarunt ut neque vellent peccare neque ulla ex parte peccarent Philippus eum propter pleraque vehementer timuisse fertur atque ob hoc per medicos insidias eius vitaeparasse, et quidem hoc genere: cum effusione alvi Misitheus laboraret atque a medicis sistendi ventris gratia poculum iuberetur accipere, mutatis quae fuerant parata id fertur datum quo magis solveretur  atque ita exanimatus est